stanford-oval/wikipedia huggingface dataset:
אסטרטגיית למידה
סוגי אסטרטגיות למידה > הבחנה בין מטרת האסטרטגיה

כאמור, כל אסטרטגיה מיועדת להשיג יעד או מטרה כלשהי באופן יעיל. ניתן לחלק את האסטרטגיות על פי תחומי התפקוד השונים שלהן הן מיועדות. ייתכן שאסטרטגיה מסוימת תהייה מיועדת ליותר ממטרה אחת.
אסטרטגיות זיכרון - מיועדות לקידוד טוב יותר של מידע לצורך שיפור יכולת השליפה שלו בעת הצורך. הן מתבססות על ארגון המידע באופנים שונים: סמנטי, חזותי (תמונת, תרשימים, טבלאות), כרונולוגי, רגשי ועוד. לדוגמה: חלוקה וקיבוץ לקבוצות על ידי יצירת קשרים בין פרטים (מאכלים, צבעים, פעילויות) ומניית מספר הפריטים בכל קבוצה (יש ארבעה צבעים, שלושה גדלים, שמות של שישה אישים). יצירת ראשי תיבות כעזר לזכירה (דצך-עדש, אהו"י, פזצטא, בכל"ם). כמו כן, אסטרטגיות זיכרון שמות דגש על עיבוד מעמיק יותר של המידע, הפעלת חשיבה ביקורתית, קישור לידע קודם וחיבור להיבטים אישיים מייעלות את תהליך השינון וההפנמה של החומר הנלמד.
אסטרטגיות אוריינות מיועדות לשיפור תפקודים אקדמיים כמו הבנת הנקרא, הבעה בכתב, פתרון בעיות מתמטיות וכו'
אסטרטגיות חשיבה מיועדות לייעל תהליכים לוגיים כמו מיון, הכללה, השוואה, הסקת מסקנות, יצירתיות ועוד.
אסטרטגיות לניהול עצמי מיועדות לייעל תהליכים כמו זיהוי קשיים, הצבת מטרות, קבלת החלטות, תכנון, ניהול זמן וכו'. תהליכים אלו נשענים על התפקודים הניהוליים של האדם.
מטא-אסטרטגיות הן אסטרטגיות המבוססות על מטא-קוגניציה ועוסקות בייעול השימוש באסטרטגיות. הן כוללות דרכים למציאת האסטרטגיה המתאימה מתוך מגוון אסטרטגיות הלמידה הקיימות.
הקניית אסטרטגיות למידה

במקרים רבים הלומד מסוגל לסגל אסטרטגיות למידה קיימות באופן ספונטני או כתוצאה מחיקוי שיטותיהם של תלמידים ומורים, אליהם הוא נחשף במהלך תהליך הלמידה. בדומה לכך לומדים רבים יצליחו לפתח בעצמם אסטרטגיות חדשות בהתאם לצורך.
אסטרטגיות אלו משפרות את זכירת החומר הנלמד, מסייעות ביכולת הוצאת העיקר מן הטפל, מאפשרות לתכנן ולארגן את החומר הנלמד ומכאן ליכולת לענות נכון על שאלות שנשאלות.
עם זאת, ישנם מקרים בהם אסטרטגיות הלמידה הדרושות לתלמיד מסוים לא נלמדות באופן עצמאי. כמו במקרים של קשיי למידה, לקות למידה, הפרעת קשב ועוד.
לעיתים, הקנייה של אסטרטגיות למידה מתבצעת במסגרת של הוראה מתקנת, באמצעות הוראה ישירה ומפורשת. היא נעשית בהתאם למטרות החינוכיות, לצרכים וליכולות האישיים של הלומד. מטרת התהליך היא לאפשר ללומד לעמוד במשימות לימודיות באופן מוצלח, עצמאי ויעיל על ידי רכישה של אסטרטגיות חדשות ופיתוח אסטרטגיות קיימות.
אחת הדרכים ללמד ולתרגל אסטרטגיות היא על ידי שימוש במשחק אסטרטגיה המותאם ללומד ולמטרת הלמידה. זאת משום שחוויית למידה מהנה וחיובית מעלה את המוטיבציה של הלומד ומקלה עליו לגייס את המשאבים הדרושים לתהליך.
הקנייה של אסטרטגיות למידה יכולה לאפשר לתלמיד להתמודד באופן עצמאי יותר עם שיעורי בית. בדרך זו ניתן לצמצם את התלות של התלמיד בהוריו ולמנוע מתחים משפחתיים סביב הנושא. זאת ועוד, שימוש מושכל באסטרטגיות בהתאם לדרישות הדיסציפלינות השונות, יכול לעמוד לרשות התלמיד בעת למידה לפני המבחן על ידי מתן מענה לבעיות התארגנות במרחב ובזמן הנדרש ללמידה. בעת המבחן ידע התלמיד להתמודד עם פיצוח השאלות ואף יוכל להשתמש באסטרטגיה המתאימה לערוך בקרה על תוצרי עבודתו.
כיום, ניתן ללמוד לסגל אסטרטגיות למידה גם באמצעות לימוד מרחוק באינטרנט.
הקניית אסטרטגיות למידה > שלבים בהוראת אסטרטגית למידה

אסטרטגיות נבנות באופן טבעי בעת פעילות לימודית. עם זאת, ניתן לייעל את רכישתן על ידי הוראה פורמלית שלהן. בהוראת אסטרטגית למידה במסגרת הוראה מתקנת, חשוב להתחיל טרם הצגת האסטרטגיה הלימודית בפתיח לתלמיד מהי אסטרטגיה ומה חשיבותה בשלב הבא. בסוגים מסוימים של אסטרטגיות למידה, את האסטרטגיה יעביר מדריך ותפקידו להעביר לתלמידים הוראת אסטרטגיה חדשה. על המדריך לעבוד בשלבים מוגדרים: בשלב ה-1 יהיה על המדריך להכין את התלמידים לביצוע, כלומר לתת מידע על האסטרטגיה במטרה שיוכלו ליישם אותה באמצעות הסבר והדגמה של האסטרטגיה הנלמדת. בשלב ה-2 יש לתרגל באופן מודרך את השימוש באסטרטגיה בארבע צורות השפה (האזנה, דיבור, כתיבה וקריאה). בשלב ה-3 התלמידים יעברו לעבודה עצמית וישתמשו באסטרטגיה שנבחרה על ידי הדמות המדריכה למשימה, וייחשפו לסיטואציות שונות בהן יצטרכו להשתמש באסטרטגיה שנלמדה. השלב ה-4 והאחרון מתייחס להערכת התלמיד בעת שימוש באסטרטגיה בכיתה, במהלך ההערכה יש לחזק את החלקים באסטרטגיה שהיה קשה לתלמידים ליישם בביצועה ודרכים לשיפור השימוש באסטרטגיה, ובכך יובא הדבר על ידי המדריכים לידי מודעות התלמידים. ובכך המדריך עוזר בהקניית אסטרטגיית למידה אצל התלמידים(לידור,1993; לידור,1996).
לדוגמה, "אסטרטגיית שימוש בגרפים ובעיות ויזואליות במתמטיקה"- ייצוגים גרפיים של מושגים ובעיות במתמטיקה הם נושאים קשים לתלמידים ולכן הומצאה אסטרטגיית למידה בנושא זה. על המורה\המדריך המלמד להציג את הנושא - תיאורים גרפיים של מצבי פתרון בעיות בעזרת דוגמאות מרובות. בשלב לאחר הצגת האסטרטגיה, על המדריך לתת לתלמידים לתרגל את האסטרטגיה תוך שימוש במארגנים גרפיים משלהם ובהמשך גם בעבודה עצמית תוך חשיפה לסוגים שונים של גרפים ובעיות מגוונות מהמדריך. במהלכה וגם בסופה של הלמידה תהיינה הנחיה ספציפית של המורה לגבי איזה ייצוגים ויזואליים כדאי לבחור ומדוע, ובכך תוך חיזוק חלקים חלשים אצל התלמיד. וכך למידה מתבצעת באופן יעיל ואפקטיבי, החומר מוטבע בלומד באופן טבעי, תוך שימוש באסטרטגיה. (2007 ,NCTM)
בביבליוגרפיה

קניאל, ש' (2006). ספר האסטרטגיות ללמידה: ללמוד איך ללמוד. תל אביב: המרכז לטכנולוגיה חינוכית
לידור, ר' (1996). השפעת ההקניה של אסטרטגיות למידה על ביצוע מיומנויות מוטוריות, עיונים בחינוך, 1 (1), 88-63
לידור, ר' (1993). יעילותן של אסטרטגיות למידה והשפעתן על ביצוע מיומנות מוטורית סגורה. בתנועה: כתב-עת למדעי החינוך הגופני והספורט, ב' (1) 104-124
(NCTM, 2007). מאפייני תלמידים בעלי קשיים במתמטיקה ואסטרטגיות יעילות לטיפול בהם
ראו גם

אימון מוחי
אסטרטגית התנהגות
תעסוקתיות
מיומנויות המאה ה-21
לקריאה נוספת

אגוזי, מ. ופוירשטיין, ר. (1986), התאוריה של הלמידה המתווכת ומקומה בהכשרת המורים, דרכים בהוראה, משרד החינוך והתרבות
ווהל, א. ארדון, ר. (1993), ללמוד איך ללמוד, בתוך: עקרונות ומעשים בהוראת הקריאה, עורכים ווהל, גוטרמן, טובלי, תל אביב: הוצאת האוניברסיטה הפתוחה, 1994, עמ' 301–307
ווהל, א. טובלי, א. (1993), אסטרטגיות של הקורא היעיל, בתוך: עקרונות ומעשים בהוראת הקריאה, עורכים ווהל, גוטרמן, טובלי, תל אביב: הוצאת האוניברסיטה הפתוחה, 1994, עמ' 211–227
מליץ, ע. מליץ, צ. (1995), אסטרטגיות למידה - תאוריה ומעשה, הוצאת מכון לשיפור הישגים לימודיים בע"מ, באר שבע
הספר: 'קל להצליח במבחן' (2014), אסטרטגיות למידה לילדים, טיפים ועצות כיצד להתכונן למבחן. מאת: יעל רוטנברג. הוצאת: דני ספרים
הערות שוליים

↑  McInerney, D. M., Cheng, R., Mok, M., & Lam, A. (2012). Academic Self-Concept and Learning Strategies: Direction of Effect on Student Academic Achievement. Journal Of Advanced Academics, 23(3), 249-269.
1 2 3 4  דודוביץ, מ' (2010). צרור מפתחות: הקניית אסטרטגיות למידה ויישומן בדרך פעילה וחווייתית. חולון: יסוד.
↑  אלוני דליה (2004). שיעורי בית - אפשר גם אחרת! מתוך אתר פסיכולוגיה עברית
| --- | --- |
בקרת זהויות :  GND: 4074168-0  LCCN: sh85129331  NKC: ph274675
אשכולית

| אשכולית |
| --- | --- |

מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: סבוננאים
משפחה:: פיגמיים
סוג:: הדרים
מין:: אשכולית
שם מדעי
 Citrus × paradisi ‏Macfadyen, 1830
| --- | --- |
 ערך תזונתי ל-100 גרם
 מים:  90.48 ג'
 קלוריות:  33 קק"ל
 חלבונים:  0.69 ג'
 פחמימות:  8.41 ג'
 שומן:  0.1 ג'
 כולסטרול:  0 מ"ג
 ויטמינים:  ‏
  ‑ ויטמין B1:  0.037 מ"ג
  ‑ ויטמין B2:  0.02 מ"ג
  ‑ ויטמין B3:  0.269 מ"ג
  ‑ ויטמין B6:  0.043 מ"ג
  ‑ ויטמין C:  33.3 מ"ג
 סידן:  12 מ"ג
 אשלגן:  148 מ"ג
 נתרן:  0 מ"ג
 סיבים תזונתיים:  1.1 ג'
 מקור: משרד החקלאות האמריקני
אשכוליות על העץ
האשכולית (שם מדעי: Citrus × paradisi) היא אחת מפירות ההדר.
עץ האשכולית הוא סובטרופי, ירוק עד ומגיע לרוב לגובה של 5–6 מטרים, למרות שהוא יכול להגיע לגובה של 13–15 מטרים. עץ זה הוא בעל נוף מעוגל ממשפחת הפיגמיים. גדל בארץ בפרדסים ובגינות. העלים דמויי אזמל, ובחיקם קוצים קטנים וחדים. הפרחים לבנים, ערוכים רוב הפעמים באשכולות. הפרי גדול, כדורי או פחוס, וקליפתו צהובה. האשכולית פורחת בקיץ, בחודשים יולי-ספטמבר, והפרי מבשיל בחורף, בחודשים פברואר-מאי.
מקור הפרי

עץ האשכולית הוא הכלאה של תפוז מג'מייקה ופומלה אינדונזי. ההכלאה נעשתה לראשונה במאה ה-18 באי ברבדוס. התיעוד הראשון של הפרי הוא מ-1750. האגדה מספרת כי מלח אנגלי בשם "קפטן שדוק" הביא לג'מייקה זרעי פומלה וגידל את העץ לראשונה (הפומלה נקרא באנגלית שדוק על שם מלח זה). ב-1823 הביאו מהפרי לפלורידה.
בארץ ישראל גידלו אשכולית לראשונה בתחילת המאה ה-20 בפרדס וייס-קרמנסקי בפתח תקווה. הפרי הפך פופולרי יותר כשהובא מפלורידה ב-1913 הזן "מארש" על ידי האגרונום אברהם בריל. השם העברי "אשכולית" ניתן לפרי בסוף שנות ה-20 של המאה ה-20 על ידי חבר הנהלת אגודת "פרדס" ד"ר ישראל ויינברג.
תגובות עם תרופות

בבשר האשכולית ובקליפתה נמצא חומר המשפיע מאוד על פעולתן של תרופות רבות וכן על תופעות הלוואי שלהן. הוא מעכב אנזים הקשור לפירוק תרופות. כתוצאה מכך, רמותיהן בדם עלולות להיות גבוהות מדי. ישנן גם תרופות שעליהן להתפרק חלקית על מנת שייהפכו פעילות. במקרים אלו, אשכולית תעכב את הפירוק, כלומר רמת התרופה הפעילה בגוף תהיה נמוכה מהמתוכנן. אכילת אשכולית ושתיית מיץ אשכוליות יכולים גם לעכב ספיגת תרופות במעי.
אפילו אשכולית אחת בלבד או כוס מיץ אשכוליות יכולים לגרום להרעלת תרופות.
ראו גם

נרינגנין
הערות שוליים

↑   אילון גלעד, פירות הדר - לא מה שחשבתם, באתר הארץ, 16 בנובמבר 2013
| --- | --- |
בקרת זהויות :  NKC: ph351292 
אשכולית אדומה מכונה גם "אשכולית דם"
בילי קנינגהם

| --- | --- |

 לידה:  3 ביוני 1943 (בן 81) ברוקלין, ארצות הברית 
 עמדה:  סמול פורוורד
 גובה:  1.98 מטר
 מספר:  32
 מכללה:  אוניברסיטת קרוליינה הצפונית בצ'אפל היל
 דראפט:  בחירה חמישית, 1965 פילדלפיה 76'
 היכל התהילה:  נבחר כשחקן בשנת 1986
 קבוצות כשחקן
 1967–1971   1972–1973   1974–1976:  פילדלפיה 76'   קרוליינה קוגרס (ABA)   פילדלפיה 76'
 הישגים כשחקן
 ב-ABA:  ה-MVP של העונה (1973)  שחקן חמישיית העונה (1973)   השתתפות במשחק האולסטאר (1973)   קבוצת כל הזמנים של ה-ABA ב-NBA: אליפות ה-NBA‏ (1967)  3 בחירות לחמישיית העונה (1969-1971)  בחירה לחמישיית העונה השנייה (1972)  4 השתתפויות במשחק האולסטאר (1969-1972)  אחד מ-50 השחקנים הגדולים בתולדות ה-NBA  מספר 32 הופרש על ידי פילדלפיה 76'
 קבוצות כמאמן
 1977–1985:  פילדלפיה 76'
 הישגים כמאמן
 אליפות ה-NBA‏ (1983)
 
ויליאם ג'ון "בילי" קנינגהם (באנגלית: William John "Billy" Cunningham; ‏ נולד ב-3 ביוני 1943 בברוקלין, ניו יורק) הנודע כ"קנגורו קיד", הוא כדורסלן ומאמן עבר אמריקאי אשר נחשב לאחד מטובי הסמול פורוורדים בתולדות ה-NBA.
ביוגרפיה

על המגרש נודע כמתחרה עז בעל מזג סוער ומשחק התקפי במיוחד, התאפיין בקליעת ניתור נמרצת וקליטת כדורים חוזרים רבים. לכינוי "קנגורו קיד" זכה עוד בנעוריו בברוקלין, כמחווה ליכולת הניתור שלו.
ככדורסלן מקצועני העביר את מרבית עונותיו בפילדלפיה 76' מליגת ה-NBA, להוציא שנתיים בהן בילה בקרוליינה קוגרס מה-ABA‏. קנינגהם כיכב כשחקן שישי בסיקרס של וילט צ'מברלין והאל גריר, אלופת ה-NBA של 1967, קבוצה אשר נבחרה בחגיגות ה-35 שנה ל-NBA ‏(1980) לקבוצה הטובה ביותר בתולדות הליגה. ב-11 עונותיו כמקצוען קלע בממוצע 21.2 נקודות ואסף 10.4 כדורים חוזרים למשחק.
קריירת המשחק של קנינגהם נקטעה במהלך עונת 1976 בעקבות פציעה חמורה בברך, וכבר שנה לאחר מכן פתח בקריירת אימון בליגת ה-NBA. כמאמן, הוביל בעונת 1983 את קבוצת הסיקסרס בכיכובם של ג'וליוס אירווינג ומוזס מלון לאליפות ה-NBA. ב-1985, לאחר 8 עונות בפילדלפיה, פרש מאימון והפך לפרשן כדורסל.
קנינגהם היה ממייסדי מועדון מיאמי היט, וב-1994 מכר את חלקו בקבוצה.
בשנת 1986 התקבל להיכל התהילה של הכדורסל, בשנת 1996 נבחר לאחד מ-50 השחקנים הגדולים בתולדות ה-NBA ובשנת 1997 נבחר לקבוצת כל הזמנים של ה-ABA, הכוללת את 30 השחקנים הגדולים בתולדותיה.
לאחר פרישתו נתלתה גופיית המשחק של קנינגהם, עם המספר 32, על תקרת אולמה של פילדלפיה 76' כהוקרה על תרומתו למועדון.
סטטיסטיקות הקריירה > בעונה הסדירה

| עונה | קבוצה | ליגה | משחקים | דקות |  % מהשדה |  % מהעונשין | ריבאונדים | אסיסטים | נקודות |
| --- | --- | --- | --- | --- | --- | --- | --- | --- | --- |
| 1965/1966 | פילדלפיה | NBA | 80 | 26.7 | 0.426 | 0.634 | 7.5 | 2.6 | 14.3 |
| 1966/1967 | פילדלפיה | NBA | 81 | 26.8 | 0.459 | 0.686 | 7.3 | 2.5 | 18.5 |
| 1967/1968 | פילדלפיה | NBA | 74 | 28.1 | 0.438 | 0.723 | 7.6 | 2.5 | 18.9 |
| 1968/1969 | פילדלפיה | NBA | 82 | 40.8 | 0.426 | 0.737 | 12.8 | 3.5 | 24.8 |
| 1969/1970 | פילדלפיה | NBA | 81 | 39.4 | 0.469 | 0.729 | 13.6 | 4.3 | 26.1 |
| 1970/1971 | פילדלפיה | NBA | 81 | 38.1 | 0.462 | 0.734 | 11.7 | 4.9 | 23.0 |
| 1971/1972 | פילדלפיה | NBA | 75 | 38.7 | 0.461 | 0.712 | 12.2 | 5.9 | 23.3 |
| 1972/1973 | קרוליינה | ABA | 84 | 38.7 | 0.487 | 0.789 | 12.0 | 6.3 | 24.1 |
| 1973/1974 | קרוליינה | ABA | 32 | 37.2 | 0.471 | 0.797 | 10.3 | 4.7 | 20.5 |
| 1974/1975 | פילדלפיה | NBA | 80 | 35.7 | 0.428 | 0.777 | 9.1 | 5.5 | 19.5 |
| 1975/1976 | פילדלפיה | NBA | 20 | 32.0 | 0.410 | 0.773 | 7.4 | 5.4 | 13.7 |
| קריירה |  |  | 770 | 34.9 | 0.452 | 0.730 | 10.4 | 4.3 | 21.2 |
סטטיסטיקות הקריירה > בפלייאוף

| עונה | קבוצה | ליגה | משחקים | דקות |  % מהשדה |  % מהעונשין | ריבאונדים | אסיסטים | נקודות |
| --- | --- | --- | --- | --- | --- | --- | --- | --- | --- |
| 1965/1966 | פילדלפיה | NBA | 4 | 17.3 | 0.161 | 0.846 | 4.5 | 2.5 | 5.3 |
| 1966/1967 | פילדלפיה | NBA | 15 | 22.6 | 0.376 | 0.656 | 6.2 | 2.2 | 15.0 |
| 1967/1968 | פילדלפיה | NBA | 3 | 28.7 | 0.558 | 0.824 | 7.3 | 3.3 | 20.7 |
| 1968/1969 | פילדלפיה | NBA | 5 | 43.4 | 0.419 | 0.632 | 12.6 | 2.4 | 24.4 |
| 1969/1970 | פילדלפיה | NBA | 5 | 41.0 | 0.496 | 0.667 | 10.4 | 4.0 | 29.2 |
| 1970/1971 | פילדלפיה | NBA | 7 | 43.0 | 0.472 | 0.701 | 15.4 | 5.7 | 25.9 |
| 1972/1973 | קרוליינה | ABA | 12 | 39.3 | 0.502 | 0.687 | 11.8 | 5.1 | 23.5 |
| 1973/1974 | קרוליינה | ABA | 3 | 20.3 | 0.290 | 0.800 | 5.3 | 2.0 | 7.3 |
| קריירה |  |  | 54 | 32.4 | 0.440 | 0.688 | 9.5 | 3.6 | 19.6 |
ברנשטיין (הרי העפרה)

| --- | --- |
סמל ברנשטייןסמל ברנשטיין

 מדינה:  גרמניה גרמניה
 שטח:  5.47 קמ"ר
 גובה:  713 מטרים
 אוכלוסייה:  ‏
  ‑ בעיר:  2,245 (31 בדצמבר 2022)
 קואורדינטות:  50°29′53″N 13°01′38″E﻿ / ﻿50.498055555556°N 13.027222222222°E﻿ / 50.498055555556; 13.027222222222 
 https://www.baerenstein-erzgebirge.de/
 he
 
ברנשטיין (בגרמנית: Bärenstein) היא עיר בסקסוניה, גרמניה, בהרי עפרה.
היישוב ממוקם בהרי עפרה התיכוניים בגובה של כ-710 מטרים מעל פני הים, על גבול גרמניה-צ'כיה בעמק פלבאך. הפסגה הגבוהה ביותר היא הר ברנשטיין בגובה 898 מטר מעל פני הים.
היישוב ברנשטיין נוסד במחצית הראשונה של המאה ה-16. קיים הזכור תיעודי ראשון מ-1525 עם השם Pernstein. בשנת 1834 קיבל הכפר ברנשטיין מעמד של שוק. באותה תקופה הכפר היה עדיין תחת שליטתה של מועצת העיר אנאברג.
בוניפאטיוס

| --- | --- |

 לידה:  המאה ה־4 תראקיה, בולגריה 
 פטירה:  432 
 מדינה:  רומא העתיקה 
 
בוניפאטיוס (או בוניפאקיוס; ידוע גם בשם הרוזן בוניפאטיוס; נפטר בשנת 432) היה גנרל רומי ומושל של דיוקסיית אפריקה. הוא ערך מסע נגד הוויזיגותים בגאליה והוונדלים בצפון אפריקה. בוניפאטיוס, בעל בריתה של גאלא פלקידיה, אמו ויועצה של ולנטיניאנוס השלישי, השתתף במלחמות אזרחים רומיות בשמה נגד הגנרלים פליקס בשנים 427–429 ואאטיוס ב-432. למרות שהביס את האחרון בקרב רימיני, בוניפאטיוס סבל מפצע קטלני והוחלף על ידי חתנו סבסטינוס כפטריקי של האימפריה הרומית המערבית.
ביוגרפיה > קריירה מוקדמת

בוניפאטיוס מופיע לראשונה כגנרל של קונסטנטיוס השלישי בשנת 413, שם הביס את הוויזיגותים של אתאולף במסיליה; על פי החשד הוא זרק נשק ופצע את המלך הגותי בעצמו.  מאוחר יותר באותו עשור, בוניפאטיוס נודע כטריבונוס שפיקד על גדוד גותי של פוידראטים בצפון אפריקה במערכה נגד המאורי, והייתה לו ידידות עם אוגוסטינוס הקדוש מהיפו, איתו דן בעניינים תאולוגיים. בשנת 422 הוא ככל הנראה הוחזר לבית המלוכה המערבי ברוונה, שם נשא כנראה לאישה את אשתו הגותית פלאגיה, בתו של ברמודוס, וירש את ה-bucellarii של אביה.  בוניפאטיוס וקסטינוס התכוננו אז לפתוח במערכה נגד הוונדלים והאלאנים בספרד, אך כוחותיו של בוניפאטיוס מעולם לא הגיעו מכיוון ששני המפקדים רבו ללא הרף מאז הקמתו. גאלא פלקידיה ביקשה למנוע מקסטינוס לקבל את עמדתו של סטיליצ'ו לפניו, וכתוצאה מכך ניסה קסטינוס להדיח את בוניפאטיוס מהשלטון.  בוניפאטיוס נסוג לצפון אפריקה שם רכש את הפיקוד על Comes אפריקה בנסיבות מפוקפקות והמשיך במסעותיו נגד שבטי המאורי.  לאחר מותו של הקיסר הונוריוס הועלה הפרימיסריום נוטריורום יואנסוס לכס המלכות על ידי קסטינוס בשנת 424, ובוניפאטיוס הגיב בניתוק אספקת התבואה מצפון אפריקה, והראה את תמיכתו בתאודוסיאנים (פלקידיה ותאודוסיוס השני).
פרוספר קובע שכוחותיו של יואנסוס נחלשו מכיוון שהם ניהלו מערכה נגד בוניפאטיוס בצפון אפריקה, אך לא הצליחו להדיח אותו כמו במסעות נגד גילדו וטוענים לכתר צפון אפריקאים אחרים.  לאחר מרד בגאליה ומסע צבאי תחת הגנרלים המזרחיים ארדאבור ואספאר שנשלחו על ידי תאודוסיוס השני, הודח יואנסוס, וולנטיניאנוס השלישי, אחיינו למחצה של הונוריוס, מונה לקיסר המערבי על ידי המגיסטר אופיסיורום הליון.  בוניפאטיוס תמך בו, וחידש את משלוחי התבואה לרומא, כשהוא מתוגמל לתפקיד קומס דומסטיקורום בתמורה.
ביוגרפיה > מלחמת אזרחים עם פליקס

בשנת 427, בוניפאטיוס הוחזר לרוונה על ידי פלקידיה, אך סירב לזימון. בוניפאטיוס הואשם בניסיון להקים אימפריה משלו באפריקה הרומית על רקע האשמתו של פלביוס קונסטנטיוס פליקס, שהיה גם תומך נלהב של פלקידיה ומונה כ-magister utriusque של המערב על ידי תאודוסיוס השני.  פלקידיה הורתה לפליקס לשלוח צבא כדי להחזיר את המחוז החיוני בתגובה.  הגנרלים של פליקס למשלחת כללו את מאבורטיוס, גאליו וסאנוקס. מאבורטיוס וגאליו הובילו את הכוחות הרומיים, בעוד שסאנוקס פיקד על חיילי הפוידראטי ההונים. יחד שלושת הגנרלים הטילו מצור על בוניפאטיוס בקרתגו. אולם שלושת הגנרלים פנו זה אל זה, וסאנוקס וההונים שלו הרגו את הרומאים לפני שהוא נהרג בעצמו, מה שהסיר את המצור. כשהחדשות הגיעו לרוונה, פליקס שלח את Comes זיגיסוולטוס נגד בוניפאטיוס, שערך מסע עם הגותים שלו באפריקה במשך שנתיים.  זיגיסוולטוס כבש את קרתגו, אך בוניפאטיוס והבוקלאריוס הגותיים שלו המשיכו במערכה בנומידיה, שם הורשו להם לבזוז את המחוז. בוניפאטיוס גם הטביל את בתו על ידי כומר אריאני, מה שגרם לעימות בינו לבין אוגוסטינוס הקדוש. עם זאת, פלקידיה שלחה שליח לבוניפאטיוס בשנת 429, ממנו נודע לה שזויף מכתב המורה לו לא לחזור לרוונה אם יזומן. אדם בשם דריוס נשלח לנהל משא ומתן על שביתת נשק בין בוניפאטיוס וזיגיסוולטוס, וכתוצאה מכך הוחזר בוניפאטיוס לצד פלקידיה ומלחמת האזרחים הסתיימה בזמן כדי להתמודד עם האיום הוונדלי.
ביוגרפיה > מערכה נגד הוונדלים

כמה מקורות מדווחים כי בוניפאטיוס הזמין את הוונדלים לאפריקה, אם כי הוטל בכך ספק בשנים האחרונות. הוונדלים חצו ליד טינגיס הרומית, וכתובת באלטבה מתוארכת לשנת 429 מזכירה שהמנוח נפצע על ידי "ברברי" במהלך התקדמות הונדלים ברחבי אפריקה. המערכה שלהם נעצרה לזמן קצר על ידי דריוס, אשר ניהל משא ומתן להפוגה קצרה, אך גאיזריק חידש את המערכה במהירות.  בוניפאטיוס, הצבא האפריקאי ויחידה של פוידראטים גותיים תומכים התעמתו והובסו על ידי גאיזריק ליד העיר קלמה בשנת 430, ולאחר מכן נסוג בוניפאטיוס לעיר היפו רגיוס.  במאי או יוני 430, גאיזריק הטיל מצור על העיר, ואוגוסטינוס הקדוש מת במהלך המצור, שהוסר לבסוף ביולי או באוגוסט של 431. בוניפאטיוס השאיר אותה נתונה לחסדי גאיזריק, ונסוג אל מחוץ לעיר כדי לחבור לכוחותיו עם הגנרל המזרחי הרומי אספאר, שנשלח לתגבר את אפריקה על ידי תאודוסיוס השני. בתחילת 432, בוניפאטיוס ואספאר התמודדו עם גאיזריק בקרב, אך הובסו שוב. לכאורה, הקיסר לעתיד מרסיאנוס נלכד בקרב זה, אך שוחרר לאחר שגאיזריק צפה שהוא יהפוך לקיסר.
ביוגרפיה > מלחמת אזרחים עם אאטיוס ומוות

בשנת 432, לאחר שפלביוס פליקס, אשתו פאדוביה ודיאקון נתלו על ידי הצבא הרומי, לכאורה ביוזמתו של פלביוס אאטיוס שלכוחו ביקשה להתנגד, מינתה פלקידיה את בוניפאטיוס magister utriusque militiae ופטריקי של המערב, למרות כישלונותיו באפריקה. בוניפאטיוס הוביל את כוחותיו נגד אאטיוס והצבא הגאלי בקרב רימיני ב-432. בוניפאטיוס וחתנו סבסטינוס ניצחו, ואאטיוס הורשה לפרוש לאחוזותיו הפרטיות, למרות שבוניפאטיוס נפצע אנושות מרומח במהלך הסכסוך. הוא מת מתישהו בין כמה ימים לשלושה חודשים לאחר הקרב.  סבסטינוס, שמונה למלא את מקומו, ניסה להתנקש בחייו של אאטיוס, רק שטאטיוס יברח לחצר ההונים ויחזור בתמיכתם. לכאורה, סבסטינוס התכונן להילחם באאטיוס על ידי זימון הוויזיגותים לעזרתו, אך ככל הנראה הוא לא היה פופולרי בקרב החיילים ואיפשר להם לעסוק בפיראטיות, ואיבד תמיכה גם בחצר. סבסטיאנוס הוגלה, וכתוצאה מכך הפך אאטיוס לדמות הדומיננטית באימפריה הרומית המערבית, והתחתן עם אלמנתו של בוניפאטיוס, פלגיה, לכאורה לפי בקשתו.
הערות שוליים

↑  Oost, Stewart Irvin (1968). Galla Placidia Augusta. Chicago: University of Chicago Press. p. 124.
↑  Wijnendaele, Jeroen P. (2016). "Warlordism and the Disintegration of the Western Roman Army". Circum Mare: Themes in Ancient Warfare: 196–197.
↑  Oost, Stewart Irwin (1968). Galla Placidia Augusta. Chicago: University of Chicago Press. pp. 169–171.
↑  Wijnendaele, Jeroen P. (2016). "Warlordism and the Disintegration of the Western Roman Army". Circum Mare: Themes in Ancient Warfare: 197–198.
↑  Oost, Stewart Irvin (1968). Galla Placidia Augusta. Chicago: Chicago University Press. p. 181.
↑  Doyle, Chris (2018). Honorius: The Fight for the Roman West. London and New York: Routledge Press. pp. 188–189. ISBN 9781138190887.
↑  Wijnendaele, Jeroen P. (2016). "Warlordism and the Disintegration of the Western Roman Army". Circum Mare: Themes in Ancient Warfare: 198–199.
↑  McEvoy, Meghan (2013). Child Emperor Rule in the Later Roman West: AD 367-455. Oxford: Oxford University Press. pp. 230–231.
1 2  Wijnendaele, Jeroen P. (2016). "Warlordism and the Disintegration of the Western Roman Army". Circum Mare: Themes in Ancient Warfare: 199.
↑  Hughes, Ian (2012). Aetius: Attila's Nemesis. Barnsley: Pen and Sword Books. pp. 66–67.
↑  Adrian Goldsworthy, The Fall of the West: The Slow Death of the Roman Superpower, Orion Books Ltd, London. Paperback Edition, 2010, p.328.
↑  Hughes, Ian (2012). Aetius: Attila's Nemesis. Barnsley: Pen and Sword Books. p. 67.
↑  Hughes, Ian (2012). Aetius: Attila's Nemesis. Barnsley: Pen and Sword Books. p. 75.
↑  Wijnendaele, Jeroen P. (2016). Last of the Romans: Bonifatius - Warlord and Comes Africae. New York: Bloomsbury Academic. pp. 69–86.
↑  Hughes, Ian (2012). Aetius: Attila's Nemesis. Barnsley: Pen and Sword Books. pp. 79–80.
↑  Pétridès, Sophrone (1908). "Calama". The Catholic Encyclopedia. Vol. 3. New York: Robert Appleton Company. נבדק ב-30 במרץ 2021. {{cite encyclopedia}}:  (עזרה)
↑  Hughes, Ian (2012). Aetius: Attila's Nemesis. Barnsley: Pen and Sword Books. pp. 83–84.
↑  Wijnendaele, Jeroen P. (2016). Last of the Romans: Bonifatius - Warlord and Comes Africae. New York: Bloomsbury Academic. pp. 89–106.
↑  Hughes, Ian (2012). Aetius: Attila's Nemesis. Barnsley: Pen and Sword Books. pp. 84–87.
↑  MacGeorge, Penny (2003). Late Roman Warlords. Oxford: Oxford University Press. p. 183. ISBN 0199252440.
| --- | --- |
בקרת זהויות :  NLI: 987007318894205171  GND: 11882984X  LCCN: no2014093371  SUDOC: 232343640  VIAF: 309849435   WorldCat (עם VIAF): 309849435
בונים בניין

| --- | --- |

הכרזה הקולנועית של הסרט
 בימוי:  דייוויד הנד
 הופק בידי:  וולט דיסני
 מדבבים:  וולט דיסני, מרסלייט גארנר, פינטו קולביג
 אנימטור:  ג'וני קאנון, לס קלארק, קלייד ג'רונימי, פרנצ'י דה טרמודן, בן שרפסטין, דיק לנדי, טום פאלמר
 מדינה:  ארצות הברית ארצות הברית
 חברת הפקה:  וולט דיסני הפקות
 חברה מפיצה:  יונייטד ארטיסטס
 הקרנת בכורה:  7 בינואר 1933
 משך הקרנה:  7 דקות
 שפת הסרט:  אנגלית
 סוגה:  סרט קצר, סרט הנפשה, סרט לכל המשפחה, סרט מוזיקלי
 דף הסרט ב־IMDb
בונים בניין (באנגלית: Building a Building) הוא סרט הנפשה קצר אמריקאי משנת 1933 שהופק על ידי וולט דיסני הפקות והופץ על ידי יונייטד ארטיסטס. רימייק לסרט "גורדי שחקים" של אוסוולד הארנב משנת 1928, הסרט מציג את מיקי מאוס עובד באתר בנייה תחת פיקוחו של פיט רגל-עץ בזמן שמיני מאוס מוכרת ארוחות צהריים בקופסאות לעובדים. הסרט בוים על ידי דייוויד הנד, תפקיד הבימוי הראשון שלו בדיסני, וכולל את קולותיהם של וולט דיסני בתור מיקי, מרסלייט גארנר בתור מיני ופינטו קולביג בתור פיט. זהו הסרט ה-51 בסדרת סרטי "מיקי מאוס" והראשון שיצא באותה השנה.
הסרט היה מועמד לפרס אוסקר לסרט המונפש הקצר הטוב ביותר בטקס פרסי אוסקר ה-6, אך הפסיד ל"שלושה חזירים קטנים", גם הוא של דיסני. זאת הייתה הפעם השנייה שסרט של מיקי מאוס היה מועמד לאוסקר, לאחר הסרט "היתומים של מיקי".
עלילה

מיקי מתפעל מחפר קיטור באתר בנייה. מיני מגיעה עם עגלה הרתומה לפלוטו; ומוכרת ארוחות צהריים בקופסאות לעובדים.
לאחר שהוא משתמש בזרוע של המחפר כדי להחזיר למיני את כובעה (שהרוח העיפה והנחיתה על ידו), מיקי משליך בטעות לכלוך מהזרוע של המחפר היישר אל מנהל העבודה, פיט רגל-עץ (שרגל העץ שלו נמצאת ברגל שמאל ולא בימין), דבר אשר גורם לאחרון לכעוס ולצעוק. מיקי המבועת ממהר להעלות מטען של לבנים במריצה, ובינתיים, פיט מבחין במיני ומפלרטט איתה, למרות שהיא לא מעוניינת. מיקי, מוסח על ידי מיני, מפיל בטעות את הלבנים על פיט, שממש צועק בחרון אף ומגדף את מיקי.
לבסוף, מיקי עצמו נופל דרך השרטוט שפיט מחזיק. לפיט נמאס כבר ומתחיל לחנוק את מיקי, אבל בדיוק אז מגיעה שעת צהריים ומשרוקית הקיטור המואנשת קוראת להפסקת ארוחת צהריים. מיקי מתיישב לאכול כריך דג, אבל הוא נגנב על ידי פיט ומיני מציעה לתת לו קופסת ארוחת צהריים בחינם. בזמן שמיקי אוכל את ארוחת הצהריים, פיט חוטף את מיני מלמעלה עם מנוף.
מיקי רודף אחרי פיט ונאבק עימו גבוה בבניין. מיני תופסת מחבת מלאה במסמרות לוהטות ומפילה אותם לתוך מכנסיו של פיט. זה נותן לזוג העכברים מספיק זמן לברוח כשפיט שופך מים במכנסיו.
במהלך המרדף אחרי מיקי ומיני, נופל סדן על ראשו של פיט שמיד פוצח בירי מסמרות לעברם באמצעות פטיש אוויר ידני. אך הקערה התהפכה על פיה, כאשר הפטיש נופל לתוך מכנסיו ונצמד לרגל העץ שלו. מיקי ומיני נמלטים במורד המגלשה רכובים על מריצה, בעוד פיט נופל לתוך מערבל בטון ומפרק חלק גדול מהבניין בתהליך.
ברגע שהוא פוגע בקרקע, פיט מכריז למיקי שהוא מפוטר לפני שקורה נופלת על ראשו. מיני משתמשת בתכולת הפאי ומוסיפה את שמו של מיקי על עגלתה והשניים מתנשקים.
דמויות ומדבבים

מיקי מאוס – וולט דיסני
מיני מאוס – מרסלייט גארנר
פיט – פינטו קולביג
פלוטו